Twegibiet għal mistoqsijiet tal- ġurnalist Ivin Catania , għall- artiklu bl- isem ta' ' Destinazzjoni Centru ' , it- Torca , 13 ta' April 2008 Tikkummenta dwar jekk fadalx relevanza li wieħed jgħid li hu xellugi jew lemini ? Ix- Xellug u l- Lemin m' humiex assoluti , iżda hemm fatturi li jaqsmu ideologija minn oħra . Ix- xellug ġeneralment jemmen fl- ugwaljanza u tradizzjonalment jirriprazenta il- klassi tal- ħaddiema . Il- lemin ġeneralment jemmen fl- individwu fl- isfond tas- suq ħieles iktar milli fil- kollettiv , u tradizzjonalment jirriprezenta lill- klassijiet ta' fuq . F' dawn l- aħħar snin , il- lemin neo - liberali sar influenti ħafna , u b' appoġġ anke popalari rnexxielu jizmantella partijiet mill- welfare state f' isem il- privatizazzjoni , il- liberalizmu ekonomiku u l- hekk imsejjaħ ' suq ħieles ' . Fl- istess ħin , jeżisti xellug liberali u anke lemin konservattiv u awtoritarju , b' appoġġ minn kategoriji tal- klassi tan- nofs u tal- ħaddiema rispettivament . Din il- qasma tidher l- iktar f' oqsma bħad- drittijiet ċivili , fejn partiti bħall- Hodor iħarsu lejn ix- xellug iżda jemmnu f' liberalizmu f' dak li għandu x' jaqsam ma' valuri individwali bħad- drittijiet tan- nisa . Berlusconi , minn naħa l- oħra huwa eżempju ta' Lemin li jiffoka fuq is- suq ħieles , valuri konservattivi u stat awtoritarju f' oqsma bħall- ordni u sigurta' f' kwistjonijiet bħal ta' l- immigrazzjoni illegali , b' appoġġ wiesgħa mill- klassi tal- ħaddiema . Il- Lega Nord hu każ iktar estrem ta' dan it- tip ta' Lemin . Fi zminijietna hemm relevanza kbira dwar jekk hemmx xellug u lemin . Jekk nieħdu l- kuntest kemm globali kif ukoll f' pajjiżi speċifiċi , wieħed isib li hemm sforzi kbar biex il- kapitalizmu b' forma neo - liberali jieħu soppravvent . Hemm min jgħid li dan iwassal għal iktar ġid ekonomiku , iżda hemm min jgħid li l- kapitalizmu iwassal għal iktar inugwaljanza soċjali . Dawn ta' l- aħħar , li ġejjin mix- xellug iġibu eżempji tal- faqar , ix- xogħol prekarju , il- qgħad u n- nuqqas ta' drittijiet soċjali . Ezempju ta' dan fl- Italja hi l- lista ta' l- Arcobaleno li jiffoka fuq diskors soċjali bħas- xogħol u l- pagi flimkien ma' diskors ambjentalista u ta' drittijiet ċivili . L- arcobaleno jinkorpora liz- żewġ partiti Komunisti , lill- Hodor u lix- xellug demokratiku . Id- Demokrazija Kristjana kienet u f' bosta aspetti għada , eżempju tal- politika centrista , fejn valuri konservattivi ġew imzewwga mal- kunċett tas- suq soċjali , tas- sussidjarjeta' u tas- solidarjeta' . Izda bosta partiti Demokristjani resqu lejn il- lemin ' ġdid ' neo - liberali , fejn aċċettaw bosta riformi kapitalisti filwaqt li jenfassizaw valuri konservattivi f' kwistjonijiet bħall- famlija . Fl- Italja hemm xi demokristjani li huma viċin Berlusconi , l- Alleanza Nazzjonali . Izda hemm oħrajn li ser jikkontestaw għalihom b' politika iktar centrista . Ta' min ifakkar li kien partit demokristjan , dak ta' Mastella , li waqqa' l- Gvern ta' Prodi , li kien ikkaratterizzat minn - alleanza ta' partiti ċentru - xellugin , xellugin u centristi . Wiehed jista' jsemmi ukoll il politika ċentru - xellugija tal- Partit Demokratiku , li hi simili għall- hekk imsejħa ' tielet triq ' . Din il- politika tibbaża fuq diskors ta' modernizmu , meritokrazija u liberalizmu ekonomiku miżżewweġ ma' sens ta' ġustizzja soċjali . Din il- politika hija flessibli u inklussiva u tista' twassal għal politika egemonika bħal m' hu l- każ tal- Gvern Laburista Ingliż . Izda din il- politika hija wkoll mifnijja bil- kontradizzjonijiet minħabba li diffiċli togħġob lill- alla u lix- xitan fl- istess ħin . Ghalhekk , id- Demokratici jistgħu jersqu lejn ix- xellug jew lejn il- lemin . L- alleanzi li jagħmlu huma importanti ħafna f' dan ir- rigward . X' effetti jista' jkollha politika centrista fuq il- hajja taċ- ċittadini ? Din il- politika tista' tagħti l- impressjoni li hi miftuħa għall- faxex kollha tas- socjeta' . Tista' tkun iktar pragmatika u ma tiddejjaqx tieħu decizzjonijiet ' xellugin ' jew ' leminin ' . L- importanti hu li l- politika tkun prattika u ġġib riżultati tajbin . Izda ma jistax ikollok politika ta' kullħadd . Fil- politika bilfors hemm ' ahna' u ' huma' . Jekk iċ- ċentru jersaq lejn politika neo - liberali , ikun qiegħed jiftaħ il- bibien għal iktar inugwaljanza soċjali , a skapitu ' ta' bosta ħaddiema u gruppi vulnerabbli . U jekk temminx li l- ideologiji , t- twemmin u l- prinċipju , għadx fadal posthom fil- mod kif qiegħda ssir il- politika llum . Hemm min jipprova jimbotta l- idea li l- ideologiji spiċċaw . Izda fil- verita' kull decizzjoni politika , għandha sfond ideologiku u għandha direzzjoni . F' kull socjeta' jeżistu ideologiji dominanti li jinfluenzaw il- hajja tan- nies . Fl- istess ħin , iżda , in- nies jirriflettu fuq l- ideologiji u jabbinaw irwhiehom ma' ideologiji varji u minn daqqiet kontradittorji , bħal m' huma il- kattolicizmu u l- konsumerizmu . Hemm min jgħid li suġġetti importanti fil- politika ta' llum m' għandhom x' jaqsmu ma' l- ideologija . Per eżempju hemm min jaħseb li l- ambjent m' huwiex suġġett ideologiku . Izda fil- verita' , hemm modi diversi kif wieħed jista' jagħmel politika ambjentali . Hemm min jemmen li s- suq ħieles iwassal awtomatikament għal socjeta' iktar sostenibbli , per eżempju għax iz- żejt ser jibqa' jogħla allura ikun iktar jaqbillek li tuża mezz ieħor ta' enerġija li hu iktar nadif . Izda minn perspettiva xellugija , il- qerda ambjentali u l- inugwaljanza soċjali huma relatati , u għalhekk jeħtieġ tibdil radikali lil ' hinn mill- kapitalizmu li qed jikkawża qerda kbira minħabba produzzjoni zedja u konsumerizmu sfrenat . Din il- bidla ma tiġix b' xi bakketta magika tas- ' suq ħieles ' iżda tiġi permezz ta' politika lokali , nazzjonali u globali li żżewweġ is- sostenibilita' ekoloġika mal- ġustizzja soċjali u l- ugwaljanza .